ChatGPT
ChatGPT je čet-bot kojeg je OpenAI predstavio u novembru 2022. Napravljen je na temelju OpenAI GPT-3 i GPT-4 porodice velikih jezičkih modela, a dotjeran je i fino podešen pomoću nadziranog i podržanog mašinskog učenja. ChatGPT je predstavljen kao prototip 30. novembra 2022. i brzo je dostigao popularnost zbog svojih detaljnih i artikulisanih odgovora u raznim domenama znanja. Njegova neujednačena činjenična preciznost je ipak označena kao značajna mana. Nakon predstavljanja ChatGPT-a, OpenAI je dostigao vrijednost od 29 milijardi američkih dolara. Jedna od glavnih karakteristika je davanje prirodnih odgovora na postavljenja pitanje i generiranje programskog koda, članaka, pjesama, priča ili otklanjanje grešaka u kodu. Izvorna verzija ChatGPT-a bazirana je na verziji GPT-3.5. Verzija bazirana na GPT-4, najnovijem OpenAI modelu, objavljena je 14. marta 2023. i dostupna je za plaćene pretplatnike.